stanford-oval/wikipedia huggingface dataset:
הבחירות לכנסת הארבע עשרה ולראשות הממשלה
הערות שוליים

↑  עמית סגל, סיפורה של הפוליטיקה הישראלית, עמ' 39.
1 2  אריאן ושמיר, הבחירות בישראל – 1996, בעמ' 11.
↑  יעקב ריבלין, כך הביאה חב"ד לניצחון נתניהו ב-96', באתר "שטורעם.נט", ‏19 ביוני 2016.
↑  אריה סתיו, השלום, קריקטורה ערבית, עמ' 89
↑  ביבי הביס את רבין בסקרים, סרטון המציג סקר של מינה צמח בתוכנית שיחת ועידה. באתר ארכיונרי
↑   ההסתה שהובילה לרצח רבין, סרטון  באתר יוטיוב
1 2   סרטון המתעד את ההסתה לפני רצח רבין, סרטון  באתר יוטיוב
1 2   הפגנת ימין בכיכר ציון, סרטון  באתר יוטיוב
↑  ביניש: הכתבה בערוץ 2 על נתניהו לא הייתה מאוזנת, באתר ערוץ 7, 26 במרץ 2006
↑  

שרון: "הידיעות המופצות על סכנה לחיי רה"מ – פרובוקציה סטאליניסטית"... "מה שממשלת רבין עושה כעת בארץ: פרובוקציה תקשורתית על כוונה כביכול להתנקש בחיי רבין ושרי הממשלה, שמטרותיה גלויות לעין"

— נדב שרגאי, הארץ, 15 באוקטובר 1995
↑  קלינטון מודה: ניסיתי לעזור לפרס, ערוץ 7, 4 באפריל 2018
↑  הודעה בדבר התקשרויות בין רשימות המועמדים לכנסת הארבע עשרה, ילקוט הפרסומים 4411, 28 במאי 1996, עמ' 3398
↑  הכנסת הארבע־עשרה, באתר הכנסת
נתניהו ופרס לוחצים ידיים לאחר הבחירות
מנדריבה לינוקס

| --- | --- |


מדריבה לינוקס 2011
 מפתח:  Mandriva
 משפחה:  לינוקס
 מודל קוד:  קוד פתוח
 מחזור חיים:  23 ביולי 1998 – הווה (26 שנים) 
 גרסה אחרונה:  2011 ב־28 באוגוסט 2011 (לפני 13  שנים, 6  חודשים ו־6  ימים)
 סוג גרעין:  מונוליטי, לינוקס
 סוג רישיון:  מגוון
 מצב עבודה:  הופסקה
 מנהל חבילות:  מנהל החבילות RPM 
 סביבת שולחן עבודה:  KDE 
 פלטפורמות:  Intel P6, x86-64 
 אתר אינטרנט:  https://web.archive.org/web/20150524002157/http://www.mandriva.com/en/ 
 
מנדריבה (Mandriva; לשעבר מנדרייק) הייתה אחת מהפצות הגנו/לינוקס הפופולריות ביותר עבור מחשבים על שולחן העבודה. מנדריבה הופצה על ידי גאל דובאל (Gaël Duval) לראשונה בשנת 1998. להפצה היו יתרונות רבים: היא נחשבה לידידותית, הכילה כלים גרפיים להגדרת התצורה, הייתה לה קהילה פעילה ותומכת, הייתה לה תמיכה בשינוי גודל מחיצות NTFS בהתקנה ותמיכה מלאה בעברית לרבות תרגום ממשק המשתמש וכלי הניהול. חסרונותיה היו שירותים מסוימים שהיו זמינים רק לחברי מועדון Mandriva Club, ומשתמשים מסוימים טענו שהיא "ידידותית מדי".
סקירה

דובאל לקח את Red Hat Linux, שינה את שולחן העבודה ל־KDE, הוסיף תוכנית התקנה ידידותית, נקודה משמעותית כיוון שלינוקס נחשבה אז למערכת הפעלה שקשה להתקין. יכולת זיהוי החומרה האוטומטית של הפצה זו, ביחד עם הכלים לניהול מחיצות הדיסק, נחשבים לטובים מסוגם. לא מעט משתמשים בלינוקס הצליחו להתקין אותה לראשונה בסיועה של הפצה זו, לאחר ניסיונות כושלים עם הפצות אחרות.
מנדריבה זכתה מאז לפופולריות בקרב משתמשים חדשים בלינוקס ובמיוחד כאלה שנטשו את Windows במטרה לנסות מערכת הפעלה חלופית. תהליך הפיתוח של מנדריבה היה פתוח ושקוף לחלוטין.
שלב מבחני האיכות של הגרסה בפיתוח היה בדרך כלל קצר ואינטנסיבי. החל בגרסה 9.0 מחזורי העדכון התארכו והחל מגרסת 2006 - גרסה רשמית חדשה יצאה אחת לשנה. מגרסת 2007 חזרו במנדריבה להוציא גרסה עדכנית אחת לשישה חודשים (כל גרסה זוכה לתמיכה במשך שנה שלמה ורכיבי הבסיס נתמכים במשך שנה וחצי). משתמשים המעוניינים לבחון גרסאות בטא יכולים להיעזר ברשימות הדיוור של הפרויקט ולרוב הם צפויים לקבל מענה תוך פרק זמן קצר על שאלות רלוונטיות או על דיווח על באג.
זהו מאפיין מהותי של עולם הקוד הפתוח המאפשר למשתמשים כניסה לחצר האחורית של הפרויקטים השונים. המשתמשים בוחרים לעיתים להתפשר על יציבות לטובת גרסאות עדכניות של התוכנות שבהן הם מעוניינים.
באפריל 2005 שונה שם החברה ממנדרייק למנדריבה, בעקבות האיחוד עם Connectiva הברזילאית.
לקראת סוף העשור הראשון של המאה ה-21 נקלעה החברה לקשיים כלכליים. בשנת 2010 רכשה חברת NGI הרוסית את השליטה בחברה. בעקבות כך פוטרו רבים מעובדיה.
ב-18 בספטמבר 2010 החליטה קבוצה של מפתחים לשעבר - ואחרים מקהילת המשתמשים - על פיצול של מנדריבה תחת השם מגאיה.
מנדריבה הייתה ההפצה הראשונה שהשתמשה בגרסה 5 של מערכת ניהול החבילות RPM (החל מגרסה 2011).
מנדריבה לינוקס איננה בפיתוח. במקום זאת, קיימת הפצת OpenMandriva שמהווה ההמשך הישיר של מנדריבה.
גרסאות

הגרסאות הראשונות (5.3 עד 6.2) התבססו על גרסאות מקבילות של רד האט. החל מגרסה 7.0 הפכה ההתקנה להיות עצמאית. גרסה חדשה יצאה פעם בחצי שנה.
לאחר גרסה 10.1 החליטה החברה לקרוא לגרסאות על-שם שנת ההוצאה. גרסת 2005 יצאה באביב 2005. בסתיו 2005 יצאה הגרסה שנקראה 2006. החל מאותה שנה יצאה הגרסה החדשה של כל שנה בסתיו שלפני כן, ואילו באביב יצאה גרסת תחזוקה ("גרסת האביב")[דרוש מקור]. עם זאת, לשנת 2010 יצאה גם גרסת תחזוקה נוספת בשם 2010.2 בסוף השנה.
גרסאות > מגֵאיה

ב־18 בספטמבר 2010 החליטה קבוצה של מפתחים לשעבר - ואחרים מקהילת המשתמשים - על פיצול של מנדריבה תחת השם מגֵאיה (Mageia). ב-1 ביוני 2011 יצאה הגרסה הראשונה. הפצה זו עדיין מבוססת על גרסה 4 של מנהל החבילות rpm בניגוד לגרסה 5 שבגרסת הפיתוח של מנדריבה.
התקנה

התקנת התוכנה נעשית דרך אתר המחזיק מאגר חבילות לגישה באמצעות תוכנית ניהול החבילות הסטנדרטית במנדריבה, URPMI או Smart.
למנדריבה כאמור תוכנית התקנה גרפית. ניתן לבצע את ההתקנה בעברית, על ידי בחירת שפת ההתקנה במסך.
במקביל לגרסת מנדריבה 2006, משתמשים ישראלים יכולים להתקין את ההפצה המקומית "אחד" של לינוקס שכללה תקליטור בודד עם סביבת עבודה שולחנית בעלת תמיכה מלאה בעברית - הן ברמת הממשק והן ברמת היישומים. התקליטור של "אחד" הכיל גם חלק נכבד מהעדכונים, שיצאו על ידי מנדריבה לגרסה הרשמית, וכן מבחר של חבילות תוכנה ישראליות (כגון תוכנת בדיקת האיות Hspell, מבחר מורחב של גופנים עבריים, ועוד).
אתר הפרויקט מציע מבחר מדריכים מצולמים, שמתאימים גם להתקנה ישירה של מנדריבה, וביניהם גם מדריך התקנה.
ישראל

מנדריבה הקדישה תשומת לב לתמיכה במגוון שפות, בין השאר גם עברית. בתחילת שנות ה-2000 הייתה זו הפצת לינוקס פופולרית, וקהילת משתמשים נאמנה נשארה גם בהמשך.
בשנת 2004 נוצרה גרסה ישראלית בשם "אחד" (1), הכוללת התקנה בסיסית של מנדריבה עם מספר שינויים קטנים לשיפור התמיכה בעברית ובדיסק בודד (שהחליף את השלושה שנדרשו).
בסוף שנת 2007 נפתחה נציגות רשמית של ההפצה בישראל תחת השם "מנדריבה ישראל" וזו החלה את פעילותה בשנת 2008, אולם הפסיקה אותה בהמשך.
הערות שוליים

↑  ההכרזה על הקמת מגאיה ברשימת התפוצה של מפתחי מנדריבה.
↑  כתבה על הפיצול, באתר LWN.net
↑  נכון לכתיבת שורות אלו: בשלבי בטא. ר' גם מי מתחזק את RPM {כ}(2011) - כתבה מתוך LWN.net
↑  ההודעה על יציאת מנדריבה 2010.2, שנשלחה לרשימת התפוצה של מפתחי מנדריבה.
↑  הכרזה על גרסה 1 של מגאיה
| --- | --- |
בקרת זהויות :  BnF: cb14501228r (data)  NKC: ph382363
פוסט מאלון

.
| --- | --- |

 לידה:  4 ביולי 1995 (בן 29) סירקיוז, ארצות הברית 
 שם לידה:  Austin Richard Post 
 מוקד פעילות:  ארצות הברית 
 תקופת הפעילות:  מ-2011 
 מקום לימודים:  Tarrant County College, תיכון גרייפויין 
 סוגה:  מוזיקת היפ הופ, פופ רוק, קאנטרי, אינדי פופ, ראפ רוק, טראפ, R&B עכשווי, פופ ראפ, מוזיקת פופ, קלאוד ראפ 
 סוג קול:  בריטון 
 שפה מועדפת:  אנגלית 
 כלי נגינה:  גיטרה 
 חברת תקליטים:  ריפבליק רקורדס, מרקורי רקורדס 
 מספר צאצאים:  1 
 פרסים והוקרה:  פרס המוזיקה של בילבורד לאמן המוביל (2020) 
 www.postmalone.com
 פרופיל ב-IMDb
 חתימה:  
 
אוסטין ריצ'רד פוסט (באנגלית: Austin Richard Post, נולד ב-4 ביולי 1995), הידוע בשם הבמה פוסט מאלון (Post Malone), הוא זמר היפ-הופ, ראפר, פזמונאי, שחקן ומפיק מוזיקלי אמריקאי. זכה לשבחים על השילוב של ז'אנרים מוזיקליים שונים כמו פופ, טראפ ורוק.
ראשית חייו

מאלון נולד ב-4 ביולי 1995 בסירקיוז, ניו יורק. הוא גודל על ידי אביו, ריץ' פוסט, ואמו החורגת ג'ודי. אביו היה תקליטן בצעירותו והציג למאלון ז'אנרים רבים ושונים של מוזיקה, בהם היפ הופ, קאנטרי ורוק. בגיל תשע, הוא ומשפחתו עברו לגרייפווין, טקסס, לאחר שאביו הפך למנהל הזיכיונות של דאלאס קאובויס. בשנת 2010, מאלון החל לנגן בגיטרה ונבחן עבור הלהקה האמריקאית Crown the Empire (אנ'), אך נדחה לאחר שמיתרי הגיטרה שלו נקרעו במהלך האודישן. הוא ייחס את התעניינותו הראשונית בלימוד גיטרה למשחק הווידאו הפופולרי גיטאר הירו.
מאלון אהב מוזיקת אימו, וביוני 2017, הופיע עבור סט די ג'יי באירוע Emo Nite בלוס אנג'לס, תוך שניגן שירים של להקת האימו האמריקאית My Chemical Romance. לדברי מאלון, הגיחה הראשונה שלו למוזיקה מקצועית החלה כשהיה בלהקת הבי מטאל. זמן קצר לאחר מכן, הוא אמר כי עבר לרוק רך יותר ולמוזיקת היפ הופ, לפני שהתחיל להתנסות ב-FL Studio.
קריירה

בשנת 2015 פרסם מאלון בסאונדקלאוד את סינגל הבכורה שלו, "White Iverson". הסינגל זכה להצלחה ואף נכנס למצעד הבילבורד הוט 100, תוך שהגיע בשיאו למקום ה-14. באוגוסט של אותה השנה, בעקבות הצלחת השיר, חתם מאלון בחברת התקליטים ריפבליק רקורדס. לאחר חתימתו בחברה, עבד עם מספר ראפרים בולטים כגון 50 סנט, יאנג ת'אג וקניה וסט, בין היתר. בשנת 2016, השתתף באלבומו של וסט, The Life of Pablo, בשיר "Fade".
ב-12 במאי 2016 הוציא מאלון את הפרויקט הראשון שלו באורך מלא, מיקסטייפ בשם August 26th. ביוני, ביצע מאלון את השיר "Go Flex" בהופעת בכורה בטלוויזיה, בתוכנית ג'ימי קימל לייב. בדצמבר, הוציא מאלון את אלבום הבכורה שלו, Stoney, שזכה להצלחה רבה והגיע למקום הרביעי במצעד הבילבורד 200. האלבום כולל, בין היתר, את סינגל הבכורה של מאלון, לצד סינגלים נוספים כגון "Deja Vu" בהשתתפות הזמר הקנדי ג'סטין ביבר ו-"Congratulations" בהשתתפות הראפר קוואבו, שהגיע למקום השמיני במצעד הבילבורד הוט 100.
בספטמבר 2017 הוציא מאלון את הסינגל הראשון מתוך אלבומו השני, "Rockstar", בהשתתפות 21 סבאג', שהגיע בשיאו למקום הראשון במצעד הבילבורד הוט 100, והפך לשיר הראשון של מאלון שהגיע להישג זה. לאחר זמן מה, הפך השיר לאחד מהשירים המושמעים ביותר בספוטיפיי, והשני שהצליח לצבור 2 מיליארד השמעות בפלטפורמה. בפברואר 2018, הוציא את הסינגל השני, "Psycho", יחד עם טיי דולה סיין, שהגיע אף הוא למקום הראשון במצעד הבילבורד הוט 100.
ב-27 באפריל 2018 הוציא מאלון את אלבומו השני, Beerbongs & Bentleys, שהיה לאלבומו הראשון שהגיע למקום הראשון במצעד הבילבורד 200. האלבום אף שבר את שיא האלבום המושמע ביותר בספוטיפיי ביום הראשון לצאתו, כשצבר 78.7 מיליון השמעות סך הכל. בהמשך האלבום היה מועמד לפרס גראמי לאלבום השנה. באותה שנה הוציא את השיר "Sunflower", בשיתוף פעולה עם סוואה לי, שיצא במסגרת פסקול הסרט "ספיידרמן: ממד העכביש" והגיע למקום הראשון במצעד הבילבורד הוט 100. בנוסף, הוציא את השיר "Wow" שהגיע למקום השני במצעד הבילבורד הוט 100.
בשנת 2019 הוציא את הסינגל "Goodbyes", בהשתתפות יאנג ת'אג, מתוך אלבומו השלישי. בהמשך השנה, הוציא את השיר "Circles" מתוך האלבום, שהגיע למקום הראשון במצעד הבילבורד הוט 100 ושהה בעשירייה הפותחת של המצעד כ-34 שבועות, שיא של כל הזמנים במצעד. ב-26 באוגוסט, הוציא את אלבומו השלישי, Hollywood's Bleeding, שהגיע היישר אל המקום הראשון במצעד הבילבורד 200. בהמשך, זכה בפרס "אלבום הראפ המוביל" בטקס פרסי המוזיקה של בילבורד 2020. בטקס זה, זכה מאלון בכ-8 פרסים נוספים, והיה לאמן שזכה במספר הפרסים הרב ביותר בטקס.
ב-21 באפריל 2023 הוציא לאור את אלבום האוסף The Diamond Collection. ב-18 ביולי 2023 הוא הוציא את הסינגל "Dial Drunk" עם נואה קאהן. ב-28 ביולי יצא אלבומו החמישי, Austin. בחודש אוגוסט 2023 יצא סרט גיבורי על המונפש "צבי הנינג'ה: טירוף המוטנטים", בו מאלון דיבב את דמותו של ריי פילה.
ב-19 באפריל 2024, השתתף מאלון בשיר "Fortnight" של הזמרת טיילור סוויפט. בנובמבר 2024, פורסם כי מאלון, יחד עם ליידי גאגא, גרין דיי, וטראוויס סקוט, יהיה המופע המרכזי בפסטיבל קואצ'לה באפריל 2025. מאלון ישמש כמופע המרכזי בפסטיבל לראשונה מאז 2018.
דיסקוגרפיה > אלבומי אולפן

2016: Stoney
2018: Beerbongs & Bentleys
2019: Hollywood's Bleeding
2022: Twelve Carat Toothache
2023: Austin
2024: F-1 Trillion
דיסקוגרפיה > מיקסטייפ

2016: August 26th
הופעות > סיבובי הופעות

2017: Stoney Tour
2018–2019: Beerbongs & Bentleys Tour
2019–2020: Runaway Tour
הרפובליקה העממית של בולגריה

טודור ז'יבקוב, השליט הבולגרי המזוהה עם העידן הקומוניסטי של המדינה. מצולם בעת ביקורו בגרמניה המזרחית.
הרפובליקה העממית של בולגריה (בבולגרית: Народна република България, בראשי תיבות: НРБ) היה שמה הרשמי של בולגריה בתקופתה כרפובליקה סוציאליסטית במהלך עידן המלחמה הקרה מ-1946 ועד 1990. בתקופה זו נשלטה המדינה על ידי המפלגה הקומוניסטית הבולגרית והייתה לחלק מהגוש המזרחי ובראשו ברית המועצות, לחלק מהקומקון, ולחלק מברית ורשה.
היסטוריה > יסוד הרפובליקה העממית

במרבית שלבי מלחמת העולם השנייה הייתה ממלכת בולגריה בעלת בריתה של גרמניה הנאצית. אולם לאחר מותו של בוריס השלישי, מלך בולגריה והמפנה שחל בחזית המזרחית, החלה בולגריה לשנות את מדיניותה והבולגרים החלו לשאת ולתת עם בעלות הברית, אך התקדמותו המהירה של הצבא האדום מנעה את הבשלת המגעים. ב-9 בספטמבר 1944 התחוללה בבולגריה הפיכה שאותה הובילה חזית המולדת הבולגרית, בחסות הצבא האדום שכוחותיו הגיעו בו ביום לסופיה הבירה. קימון גאורגייב הפך לראש הממשלה ותיק ביטחון הפנים נמסר לאנטון יוגוב מהמפלגה הקומוניסטית. יוגוב ניצל את תפקידו בממשל החדש כדי להביא את המפלגה הקומוניסטית להגמוניה בבולגריה.
ב-15 בספטמבר 1946 נערך בבולגריה משאל עם ובמסגרתו הוחלט על ביטול המלוכה. המלך סימאון השני נמלט מבולגריה וב-1 בדצמבר 1946 הפכה בולגריה רשמית לרפובליקה העממית הבולגרית. הקומוניסטים פתחו במסע טיהורים בקרב חברי חזית המולדת והחל מאמצע 1948 נתונה הייתה בולגריה לשליטה קומוניסטית אבסולוטית והפכה לגרורה סובייטית.
היסטוריה > עידן ז'יבקוב

בין 1946 ל-1949 כיהן גאורגי דימיטרוב כראש הממשלה ונקט במדיניות פאן בלקנית תוך יחסי קרבה עם יוסיפ ברוז טיטו שליט יוגוסלביה. לאחר מותו של דימיטרוב התחזקה האחיזה הסובייטית בבולגריה. לאחר מספר חודשים בהם כיהן וסיל קולארוב כראש הממשלה מונה וולקו צ'רבנקוב לתפקיד. צ'רבנקוב שהיה סטליניסט נוקשה, יישם בבולגריה את שיטת הסלאמי ובתקופתו הגיעה לשיאה רדיפת מתנגדי המשטר והכלכלה הפכה ריכוזית. קשיחותו של צ'רבנקוב הקימה עליו את חברי מפלגתו.
העידן הקומוניסטי בבולגריה מזוהה עם טודור ז'יבקוב אשר שלט במפלגה ובמדינה ברוב שלביו. ב-1954 הפך ז'יבקוב למזכיר הכללי של המפלגה הקומוניסטית, ב-1962 הצליח להביא להתפטרותו של אנטון יוגוב מכהונתו וממועד זה ועד להדחתו ב-1989 היה למעשה שליטה האבסולוטי של המדינה. באמצע שנות ה-60 ביצע ז'יבקוב רפורמה כלכלית בבולגריה וניתן חופש מסחר מסוים. ב-1968 נטל הצבא הבולגרי חלק בפלישה הסובייטית לצ'כוסלובקיה. ב-1971 יצר ז'יבקוב לעצמו את תפקיד יושב ראש מועצת המדינה הבולגרית, מינה את סטאנקו טודורוב לראשות הממשלה והמשיך לשלוט במדינה. באמצע שנות ה-80 החל ממשלו לרדוף את המיעוט הטורקי במסגרת תהליך ה"בולגריזציה" וכ-300,000 מהם היגרו מבולגריה בעיקר לטורקיה.
היסטוריה > נפילת המשטר הקומוניסטי

בשלהי שנות ה-80 החלו אירועי סתיו העמים לחלחל גם לבולגריה. במפלגה הקומוניסטית בוצעה הפיכת פנים וב-10 בנובמבר 1989 הפך פטר מלאדנוב ליושב ראש מועצת המדינה. אף על פי שמלאדנוב הבטיח רפורמות נמשך אי השקט החברתי והפוליטי וב-11 בדצמבר הכריז מלאדנוב בטלוויזיה הלאומית על סיום דרכה של המפלגה הקומוניסטית. ב-15 בינואר 1990, ביטלה האספה הלאומית רשמית את תפקידה של המפלגה הקומוניסטית כמפלגת השלטון וביוני 1990, נערכו הבחירות החופשיות הראשונות מאז 1931. בכך נסללה דרכה של בולגריה להפוך לדמוקרטיה רב-מפלגתית.
ממשל ופוליטיקה

המערכת הפוליטית הבולגרית הייתה חד מפלגתית ובראשה עמדה המפלגה הקומוניסטית. המפלגה הקומוניסטית הבולגרית ביססה נומנקלטורה נרחבת בכל שדירות השלטון בבולגריה. חוקת בולגריה שונתה פעמיים. בדצמבר 1947 הונהגה חוקת דימיטרוב וב-1971 חוקת ז'יבקוב שנועדה בעיקר לצורך עיגון תפקידו החדש של ז'יבקוב כיושב ראש מועצת המדינה. בסעיף 1 בחוקת ז'יבקוב נכתב: "הרפובליקה העממית של בולגריה היא מדינה סוציאליסטית, בראשות פועלי הכפר והעיר. הכוח המוביל בחברה ובפוליטיקה היא המפלגה הקומוניסטית הבולגרית". ב-12 ביולי 1991 בוטלה חוקת ז'יבקוב. בשיאה, בשנות ה-80 המאוחרות, מנתה המפלגה הקומוניסטית כמיליון חברים, שהיוו כ-12% מאוכלוסיית המדינה בעת ההיא.
צבא

במהלך תקופת הרפובליקה העממית, אימץ צבא בולגריה את הדוקטרינה הצבאית של ברית המועצות. הסובייטים סיפקו לבולגרים ציוד צבאי רב והוקמה תעשייה צבאית מקומית. עד 1988, מנה הצבא העממי הבולגרי (Българска народна армия)‏ 152,000 חיילים, וחולק לארבע זרועות עיקריות - כוחות היבשה, חיל הים, חיל האוויר והנ"מ, וכוחות הטילים. הכוחות מנו 3,000 טנקים, 2,000 נושאי גייסות משוריינים, 2,500 קני ארטילריה, כ-500 מטוסי קרב, 33 ספינות מלחמה. לבולגרים היו 67 משגרי טילי סקאד, 24 סוללות טילי קרקע קרקע מסוג SS-23 ועשרות משגרי רקטות מסוג פרוג-7. בין 1988 ל-1991 צומצם היקף הצבא לכדי 107,000 חיילים.
כלכלה

בבולגריה הונהגה כלכלה מתוכננת ריכוזית בדומה לשאר חברות הגוש המזרחי.
מתום מלחמת העולם השנייה ועד לראשית שנות ה-60 לא נרשם שיפור משמעותי ברמת החיים בבולגריה. המדינה הייתה ברובה מדינה חקלאית ותנופת התיעוש במדינה החלה במהלך שלטונו של צ'רבנקוב. בתקופה זו הוחל בפיתוח מגזר האנרגיה, נבנו עשרות סכרים להפקת אנרגיה הידרו אלקטרית ונבנו תחנות כוח. שירותי הבריאות והחינוך הוענקו בחינם ותלושי המזון מתקופת מלחמת העולם השנייה בוטלו. התוצר המקומי הגולמי עדיין היה נמוך וכך גם ההוצאה הפרטית לנפש.
ז'יבקוב המשיך בקו הכלכלי הריכוזי, אם כי הנהיג רפורמות מסוימות, פיתח גם את התעשייה קלה, התיירות, ופעל לשיקום מיזר החקלאות. נוצר שוק חופשי מוגבל במכירת עודפי תוצרת חקלאית ומחירי התוצרת הוזלו. ב-1965 הפכה בולגריה למדינת הגוש המזרחי הראשונה שרכשה רישיון מקוקה-קולה. המוצר הוצג עם הלוגו והסימן המסחרי באותיות קיריליות. הכלכלה הבולגרית נשענה על הסובייטית (יותר מ-60% של היקף סחר) ובמסגרת התכנון הכלכלי לא נבדקה לעומק נחיצותם של מוצרים מסוימים והאם היו שווקים עבור חלק מהסחורות שיוצרו. כך נוצרו עודפים של מוצרים מסוימים, בעוד שבמוצרים אחרים נוצר מחסור. בולגריה סחרה עם גרמניה המזרחית וצ'כוסלובקיה והתקיימו קשרי מסחר מסוימים גם עם גרמניה המערבית ואיטליה. בנוסף, יוצאה תוצרת בולגרית למונגוליה ומדינות אפריקה השונות.
בולגריה נחשבה ליצרנית גדולה של מחשבים וציוד אלקטרוניקה והומשלה בשעתו לעמק הסיליקון של הגוש המזרחי. בין 1979 ל-1989 עמד שיעור האינפלציה השנתי הממוצע בבולגריה על 8.7 אחוזים.
תרבות

תרבות הרפובליקה העממית של בולגריה נשלטה לחלוטין על ידי המפלגה הקומוניסטית. התפטרותו של וולקו צ'רבנקוב והפריחה הספרותית והתרבותית בברית המועצות בעידן חרושצ'וב יצרו ציפיות לפריחה וליברליזציה תרבותית גם בבולגריה, אך המרד ההונגרי ב-1956 הביא לרתיעה בקרב ההנהגה הבולגרית אשר חששה מהתגובה הסובייטית והגבילה את חופש התרבות.
בתגובה לאירועים בהונגריה מונה ב-1957 וולקו צ'רבנקוב לשר החינוך והתרבות והוא "טיהר" את הנהגת איגוד הסופרים הבולגרית ופיטר עיתונאים ועורכים שנחשבו ליברלים ממשרותיהם. בהמשך, חנן המשטר הבולגרי סופרים ואמנים עצמאיים. בתקופת שלטונו של ז'יבקוב הצליח השלטון הבולגרי לבלום את כל ניצני ההתנגדות למשטר בקרב האליטה האינטלקטואלית הבולגרית וזאת על ידי העדפה חברתית וכלכלית משמעותית של חברי האליטה המקורבים למשטר ובאופן זה צירוף הדרגתי של חברים נוספים למעגל תומכי השלטון בבולגריה. במקביל, רדף השירות החשאי הבולגרי את מתנגדי המשטר הקיצונים מקרב חברי האליטה וב-1978 נרצח בלונדון גאורגי מרקוב אחד ממבקריו החריפים של ז'יבקוב.
ראו גם

היסטוריה של בולגריה
ממלכת בולגריה
בולגריה במלחמת העולם השנייה
סתיו העמים
הערות שוליים

↑  עידן צ'רבנקוב בבולגריה, באתר ספריית הקונגרס (באנגלית).
↑  עידן ז'יבקוב בבולגריה, באתר ספריית הקונגרס (באנגלית).
↑  צבא הרפובליקה העממית הבולגרית, באתר ספריית הקונגרס (באנגלית).
↑  רמת החיים בבולגריה בתקופת השלטון הקומוניסטי, באתר ספריית הקונגרס (באנגלית).
↑  ‏Bulgarian Trade with Developed Non-Communist Countries, באתר osaarchivum.org (באנגלית).
↑  Bulgaria: Soviet Silicon Valley Revived, באתר novinite.com (באנגלית).
↑  החיים האינטלקטואליים בבולגריה בשנות ה-50, באתר ספריית הקונגרס (באנגלית).
↑  ז'יבקוב והאליטה האינטלקטואלית הבולגרית, באתר ספריית הקונגרס (באנגלית).
| היסטוריה של בולגריה |
| --- | --- | --- |
| היסטוריה מוקדמת | ממלכת אודריסה • השלטון הרומי • בולגריה הישנה • הממלכה הבולגרית הראשונה • הממלכה הבולגרית השנייה • בולגריה תחת שלטון האימפריה העות'מאנית • המלחמה העות'מאנית-רוסית (1877-1878) • נסיכות בולגריה • ממלכת בולגריה | בולגריה |
| ממלכת בולגריה | מלחמת בולגריה–סרביה (1885) • מלחמת הבלקן הראשונה • מלחמת הבלקן השנייה • בולגריה במלחמת העולם הראשונה • בולגריה במלחמת העולם השנייה | בולגריה |
| שונות | הרפובליקה העממית של בולגריה • יהדות בולגריה | בולגריה |
| --- | --- |
בקרת זהויות :  NLI: 987007544231505171  LCCN: sh93000099
A Bar Song (Tipsy)

"A Bar Song (Tipsy)" הוא שיר של הזמר האמריקאי שאבוזי. הוא יצא ב-12 באפריל 2024, כסינגל מתוך אלבומו Where I've Been, Isn't Where I'm Going. השיר הגיע למקום הראשון בקנדה ובשוודיה, ולעשירייה הפותחת באוסטרליה, אירלנד, ניו זילנד, בריטניה וארצות הברית.
רקע והרכב

שאבוזי הוציא את "A Bar Song (Tipsy)" באפריל 2024. השיר משלב את הסינגל משנת 2004 של J-Kwon ‏"Tipsy". מבחינה לירית, השיר עוסק בקריין שמתוסכל מעבודתו קשה, ומוציא את התסכולים שלו באמצעות שתיית אלכוהול בבר.
ביקורות > הופעות ברשימות

| כתב עת | רשימה | מיקום | מקור |
| --- | --- | --- | --- |
| בילבורד | 50 השירים הטובים ביותר של 2024 (עד כה): רשימת צוות | 6 |  |
ביקורות > פרסים ומועמדויות

| פרס | תאריך | קטגוריה | תוצאה | מקור |
| --- | --- | --- | --- | --- |
| פרס איגוד מוזיקת הקאנטרי | 20 בנובמבר 2024 | סינגל השנה | מועמדות |  |
| פרס המוזיקה של בילבורד | 12 בדצמבר 2024 | שיר ההוט 100 המוביל | מועמדות |  |
| פרס המוזיקה של בילבורד | 12 בדצמבר 2024 | שיר סטרימינג מוביל | מועמדות |  |
| פרס המוזיקה של בילבורד | 12 בדצמבר 2024 | השיר הנמכר ביותר | זכייה |  |
| פרס המוזיקה של בילבורד | 12 בדצמבר 2024 | שיר קאנטרי מוביל | זכייה |  |
| פרס גראמי | 26 בינואר 2025 | שיר השנה | מועמדות |  |
| פרס גראמי | 26 בינואר 2025 | הקלטת הרמיקס הטובה ביותר, לא קלאסית | מועמדות |  |
| פרס גראמי | 26 בינואר 2025 | ביצוע סולו קאנטרי הטוב ביותר | מועמדות |  |
| פרס גראמי | 26 בינואר 2025 | שיר הקאנטרי הטוב ביותר | מועמדות |  |
ביצועים מסחריים

"A Bar Song (Tipsy)" הגיע למקום הראשון במצעד שירי הקאנטרי של "בילבורד". כשהוא מחליף את "Texas Hold 'Em" של ביונסה בראש המצעד, זה גרם לכך שלראשונה בהיסטוריה שני אמנים שחורים החזיקו במקום הראשון במצעד זה ברציפות. השיר גם הוביל במצעד זה במשך 23 שבועות. השיר הוא אחד מ-24 שירים בלבד בהיסטוריית מצעד ההוט 100 שהובילו את המצעד במשך 12 שבועות או יותר.
ב-8 ביולי 2024, השיר הגיע למקום הראשון במצעד בילבורד הוט 100. ההישג הזה הפך את שאבוזי לאמן השחור הראשון שהגיע לראש מצעד ההוט 100 ומצעד שירי הקאנטרי עם אותו שיר, והשיר ה-28 בהיסטוריה שהגיע להישג זה. נכון לנובמבר 2024, השיר נמצא במקום הראשון במצעד במשך 19 שבועות ברציפות, שיא שנקבע בעבר על ידי השיר "Old Town Road" של ליל נאז X ובילי ריי סיירוס בשנת 2019.
השיר הגיע למקום השני במצעד שירי הקיץ של בילבורד ודורג במקום הרביעי ברשימת "Top Songs of 2024: Global" של אפל מיוזיק.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  עולמי | בילבורד גלובל 200 | 3 |  |
|  עולמי | בילבורד גלובל ללא ארצות הברית | 8 |  |
|  אוסטריה | Ö3 אוסטריה טופ 40‏ | 7 |  |
|  אוסטרליה | מצעד הסינגלים האוסטרלי | 1 |  |
|  איסלנד | הפלייליסט | 19 |  |
|  אירלנד | מצעד הסינגלים האירי | 3 |  |
|  ארצות הברית | בילבורד הוט 100 | 1 |  |
|  ארצות הברית | מצעד שירי הסטרימינג | 1 |  |
|  ארצות הברית | מצעד שירי הרדיו | 1 |  |
|  ארצות הברית | מצעד השירים הדיגיטליים | 1 |  |
|  ארצות הברית | מצעד שירי הקיץ | 2 |  |
|  ארצות הברית | מצעד הפופ איירפליי | 5 |  |
|  ארצות הברית | מצעד 40 השירים למבוגרים | 6 |  |
|  דנמרק | היטליסטן | 17 |  |
|  דרום אפריקה | אנטרטיינמנט מוניטורינג אפריקה | 5 |  |
|  הולנד | מצעד 100 הסינגלים ההולנדיים | 47 |  |
|  הממלכה המאוחדת | מצעד הסינגלים הבריטי | 3 |  |
|  הממלכה המאוחדת | מצעד הסינגלים העצמאיים הבריטי | 1 |  |
|  לטביה | לטביה טופ 40 | 19 |  |
|  ליטא | AGATA | 72 |  |
|  נורווגיה | VG-lista | 2 |  |
|  ניו זילנד | המצעד הניו זילנדי הרשמי | 4 |  |
|  סלובקיה | מצעד 100 הסינגלים הדיגיטליים הסלובקי | 89 |  |
|  קנדה | קנדה הוט 100 | 1 |  |
|  שוודיה | סוורייטופליסטן | 1 |  |
|  שווייץ | המצעד השווייצרי | 17 |  |
מיקומי שיא > מצעדי סוף שנה

|   ‏‏‏  מצעדי סוף שנה (2024)> מדינה |   ‏‏‏  מצעדי סוף שנה (2024)> מצעד |   ‏‏‏  מצעדי סוף שנה (2024)> מיקום שיא |   ‏‏‏  מצעדי סוף שנה (2024)>  |
| --- | --- | --- | --- |
|  עולמי | בילבורד גלובל 200 | 6 |  |
|  עולמי | בילבורד גלובל ללא ארצות הברית | 35 |  |
|  ארצות הברית | בילבורד הוט 100 | 2 |  |
|  ארצות הברית | מצעד שירי הסטרימינג | 2 |  |
|  ארצות הברית | מצעד שירי הרדיו | 9 |  |
|  ארצות הברית | מצעד השירים הדיגיטליים | 1 |  |
|  ארצות הברית | מצעד הפופ איירפליי | 11 |  |
|  ארצות הברית | מצעד השירים העכשוויים למבוגרים | 36 |  |
|  ארצות הברית | מצעד הפופ איירפליי למבוגרים | 12 |  |
|  ארצות הברית | מצעד שירי הקאנטרי | 1 |  |
|  ארצות הברית | מצעד הקאנטרי איירפליי | 8 |  |
|  ארצות הברית | מצעד השירים הקצביים | 24 |  |
נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | 2× פלטינה | 140,000 |
| ארצות הברית (RIAA) | 5× פלטינה | 5,000,000 |
| הממלכה המאוחדת (BPI) | פלטינה | 600,000 |
| ניו זילנד (Recorded Music NZ) | פלטינה | 30,000 |
סיכום
| בכל העולם | — | 5,770,000 |
אולכסנדר סירוטה

אולכסנדר סירוטה (באוקראינית: Олександр Сирота; נולד ב-11 ביוני 2000)  הוא כדורגלן יהודי-אוקראיני המשחק בעמדת הבלם בקבוצת מכבי חיפה מליגת העל בהשאלה מדינמו קייב, ובנבחרת אוקראינה.
קריירה > דינמו קייב

סירוטה גדל לאורך כל השנים במחלקות הנוער של דינמו קייב ובגיל 20 ו-1 חודשים בתאריך ה-4 ביולי 2020 ערך הופעת הבכורה שלו במדי הקבוצה הבוגרת במסגרת הפלייאוף של ליגת העל האוקראינית בו השלים גם לראשונה 90 דקות וגם בישל בהפסד 2-3 לשחטאר דונייצק.
ב-8 באוגוסט 2021 כבש לראשונה במדי הקבוצה הבוגרת של דינמו קייב בליגה בניצחון 2-1 על זוריה לוהנסק בו שיחק כ-90 דקות.
קריירה > מכבי חיפה

ב-11 ביולי 2024 עבר בהשאלה לעונה עם אופציה לעונה נוספת למכבי חיפה. כ-9 ימים לאחר מכן ערך את הופעת הבכורה הרשמית הראשונה שלו במדי הקבוצה בניצחון 3-0 על הפועל באר שבע במסגרת משחק האירופאיות שבגביע הטוטו בו השלים גם לראשונה 90 דקות.
ב-16 בספטמבר 2024 הבקיע את שערו הבכורה במדי הקבוצה במסגרת המחזור ה-3 של ליגת העל, שער זה העלה את קבוצתו ליתרון 2-1 על מכבי בני ריינה בתוצאה שהסתיימה בסופו של דבר בתיקו 2-2.